প্রণব মুখোপাধ্যায় জীবনভর একজন বাংলাদেশ-সুহৃদ হিসাবে পরিচিত। জ্যোতি বসুর মতোই তিনিও পদ্মা-মেঘনা পাড়ের মানুষের চোখে একান্ত আপনজন। ছোটখাট গড়নের হলেও পণ্ডিত-ব্রাহ্মণ প্রণব মুখোপাধ্যায়ের রাজনৈতিক ও প্রশাসনিক জীবনের পরিধি বহুধাবিস্তৃত এবং ঘটনাবহুল। জীবনের গোড়ায়, বস্তুত যৌবনের বেশ কয়েকটি বসন্ত পর্যন্ত রাজনীতিতে আদৌ রুচি ছিল না তার। লেখাপড়া আর শিক্ষকতা নিয়েই তিনি মত্ত ছিলেন।